**Življenje v tropskem (vročem) pasu**

*1. V Atlasu na strani 164 poišči do kod sega vroči pas (med S in J povratnikoma) in naštej preko katerih celin in večjih držav se razprostira. – minimalni standard*

2. Zapis v zvezek ( če imaš tiskalnik, si lahko kopijo prilepiš v zvezek). Zapis olepšaj tako, da narišeš ob besedilo kakšno značilno žival ali rastlino.

Vroči pas je območje med severnim in južnim povratnikom. Zanj so značilne visoke temperature skozi vse leto. Količina padavin pa se zmanjšuje od ekvatorja proti povratnikoma.

Zaradi različne količine padavin so se v tem pasu izoblikovali trije različni tipi podnebja in rastlinstva.

**1. Tropski deževni gozd (TDG)**

**Ekvatorialno podnebje**

* Vsakodnevne opoldanske padavine.
* Povp. temp. vse leto okoli 25⁰C.

Rastlinstvo

Bujno rastlinstvo, krošnje dreves razporejen v več nadstropjih, zato preprečujejo soncu dostop do tal.

Džungla – območja ob rekah, kjer sončni žarki dosežejo tla = bujna, neprehodna podrast.

Živali

Insekti, žuželke, opice, kače, različne vrste ptic…

Prebivalci

Tukaj živijo redka ljudstva prilagojena na dane razmere. Ukvarjajo se z lovom, nabiralništvom in požigalništvom. Ljudstvo Pigmejci.

**2. Savana**

**Savansko podnebje**

* **Menjavanje sušne in deževne dobe.**
* **Povp. temperatura nad 20⁰C skozi vse leto.**

**Rastlinstvo**

Travnata pokrajina z redkimi drevesi in grmičevjem. Bujna in visoka trava v času deževne dobe ter nizka v času sušne dobe.

**Živali**

Sloni, levi, žirafe, zebre, antilope, noji…..

**Prebivalstvo**

* Primernejše podnebje za poselitev od TDG.
* Poljedelstvo in živinoreja.

**3. Puščave**

Puščavsko podnebje

Zelo vroče in suho podnebje. Velike temperaturne razlike med dnevom in nočjo.

Rastlinstvo

* Prilagojeno na ekstremne razmere.
* Rastline imajo globoke korenine, namesto listov pa trnje.
* Šopasta trava, kaktusi, grmički.

Živali

Kamele, kače, kuščarji, škorpijoni…

Prebivalstvo

V puščavah živi malo ljudi.

Večina prebivalstva živi v oazah.

**Beduini** – prebivalci, ki se stalno selijo.